Det bliver den nordjyske racerkører Ulrik Linnemann, som har købt sin egen bil, så han kan køre med i SuperCar-serien. Ulrik Linnemanns nye bil er en VW Polo med 600 hestekræfter. - Den kører fra 0-100 på godt to sekunder, så den er hurtigere fra 0-100 end en Formel 1-bil. Det er et voldsomt tryk, som man får, siger Ulrik Linnemann om sin nye bil. Ulrik Linnemann afslørede nyheden og den nye bil fredag formiddag i messecentret i Herning, hvor der i weekenden er bilmesse. - Det er et step tættere på til drømmen om at blive professionel racerkører. Jeg må stadig leve af ris og pasta og kører rundt i en gammel bil til daglig, for at have råd til at dyrke min motorsport, så jeg håber, at jeg en dag kan komme til at leve af min sport, siger Ulrik Linnemann. Ulrik Linnemann købte i november bilen. Han har tidligere vundet EM-sølv to gange i klassen under SuperCar. I år er målet en samlet placering i top 10. Første løb i den nye bil er 25. februar i Belgien.

Referat:
For første gang i mange år er en dansker kører med i SuperCar-serien om Europamesterskabet i kongeklassen i rallycross.